cyanic-selkie/wikianc huggingface dataset:
מנחם רקנאטי
חייו
רבי מנחם הושפע רבות מהרמב"ם ומחכמת הפילוסופיה, שאותה ראה כמשלימה את חכמת הקבלה. ספרו העיקרי בקבלה הוא פירושו על התורה. לחיבורו זה הייתה השפעה על מקובלים בדורות שאחריו, והוא זכה לפירושו של רבי מרדכי יפה ואף תורגם ללטינית (במאה ה15 בידי המומר פלביוס מיתרידטס).
נבחרת גביע דייוויס של רומניה
נבחרת גביע דייוויס של רומניה מייצגת את רומניה במשחקי גביע דייוויס בטניס.
שיאה של הנבחרת היה העפלה לגמר הבית העליון, אליו העפילה שלוש פעמים בתוך ארבע שנים (1969, 1971, 1972). באותה תקופה שיחקו עבורה השחקנים הטובים ביותר שלה בכל הזמנים - איליה נסטסה שהגיע למקום הראשון בעולם, ויון ציריאק. בכל הגמרים בהם השתתפה הפסידה רומניה לארצות הברית.
רומניה משחקת בגביע דייוויס משנת 1922. נכון לשנת 2016 שיחקה מאז תחילת השתתפותה בגביע דייוויס 147 משחקים בינלאומיים, בהם ניצחה 76. איליה נסטסה שהוביל את הנבחרת בתקופת הזוהר שלה מחזיק בכל שיאיה.
נבחרת רומניה משחקת בצבעים צהוב וכחול.
אולזה
אולזה או אולשה, נחל הנובע משלוחה של הרי הקרפטים המערביים, זורם לאורך 99 קילומטרים דרך פולין ודרך צ'כיה והנשפך לתוך נהר האודר. נביעת הנחל ממוקמת בצד הפולני בשטח מחוז קמשניצה שבסקיזים השלזיים; הנחל מצטרף לנהר האודר לאחר הקילומטר ה -99, ליד בוהומין, בגובה של 190 מטר מעל פני הים. הנהר שאורכו 25.3 קילומטר מהווה את הגבול בין פולין לצ'כיה. הוא משמש בעיקר ציפורים ובעלי חיים למים לנדידה. גדות הנהר ירוקות בשטח העיירה - לאורך סוללות מיר בצד הצ'כי ובפארק אדם סיקורה, שם ניתן למצוא עצים ישנים שנמצאים מעט מאוד באזור זה. כתוצאה מכך, אפשר למצוא לא רק מינים נפוצים כאן, אלא גם כמה בעלי חיים נדירים או בסכנת הכחדה. מנהל הנהר הוא חברה ממשלתית בשם Povodí Odry.
בפולין אורך הנחל 16 קילומטרים ובצ'כיה 83. אגן ההיקוות משתרע על פני 1,118 קילומטרים רבועים, מתוכם 479 בפולין.
רקפת זהר
רקפת זהר (נולדה ב-1 בנובמבר 1960) היא סופרת, אשת חינוך ופעילה בתנועה הקיבוצית בישראל.
ביוגרפיה
זהר היא בתה של עליזה עמיר-זהר. נולדה בקיבוץ ברעם והתחנכה במוסד החינוכי של "השומר הצעיר" בקיבוץ אילון. לאחר שנת י"ג כמדריכה בקן השומר הצעיר ברמת גן שירתה בצה"ל במסגרת חיל החינוך. לאחר הצבא עשתה שנה בשליחות מטעם "השומר הצעיר" בלונדון.
זהר היא בוגרת אוניברסיטת תל אביב בהיסטוריה ובעלת תואר מוסמך במשפטים מאוניברסיטת בר-אילן. לימדה ספרות ומגדר במוסד החינוכי "מבואות עירון" ואף כתבה תוכניות הוראה. כסופרת, עסקה בתחומי כתיבה שונים: רומנים, ספרות ילדים וספרי עיון.
בשנים 2008-2015 שימשה זהר כמזכירת קיבוץ עין שמר. מראשית שנת 2016ׂׂ היא מנהלת קהילה בקיבוץ שער העמקים.
זהר מתגוררת בקיבוץ עין שמר. היא נשואה למפיק חמי סל ואם לארבעה בנים.
מרים פיירברג
מרים פיירברג-איכר (נולדה בעכו ב-ז' בתמוז ה'תשי"א, 11 ביולי 1951) היא ראש עיריית נתניה מאז נובמבר 1998.
ביוגרפיה
בעלת תואר ראשון בסוציולוגיה, קרימינולוגיה ועבודה סוציאלית ותואר שני בעבודה סוציאלית, אותו סיימה בהצטיינות. את שני התארים למדה וקיבלה באוניברסיטת בר-אילן.
קריירה
בשנים 1972–1988 הייתה עובדת סוציאלית, סגנית ומנהלת האגף לשירותים חברתיים בעיריית נתניה. בשנת 1985 זכתה בפרס חזני על מפעל חיים לקידום הלשכה לשירותים חברתיים והקהילה.
בשנים 1988–1993 שימשה כראש מינהל חינוך, רווחה ובריאות בעיריית נתניה. בשנת 1990 זכתה בפרס מצוינות בניהול מטעם מרכז השלטון המקומי על ניהול יעיל.
כראש עיריית נתניה
בבחירות לרשויות המקומיות בישראל בנובמבר 1998 נבחרה פיירברג על ידי למעלה מ-50% מהבוחרים לכהן כראש עיריית נתניה. בטרם היבחרה כיהנה כראש העירייה בפועל ורד סוויד, שבהיותה מ"מ ראש העיר צבי פולג, החליפה אותו כאשר החליט להתפטר מהתפקיד בראשית שנת 1998 לאחר שעבריינים הטמינו פצצה ברכבו. עם בחירתה נאלצת להתמודד עם קשיים כלכליים ועם התקפות טרור. ענפי היהלומים והתיירות, שפרנסו אלפים מתושבי נתניה, קרסו והביאו למשבר חברתי-כלכלי. פיירברג יזמה תוכנית הבראה בשיתוף פעולה עם משרד הפנים, שכללה פיתוח תשתיות בתחומי התיירות, התעשייה והמסחר, על ידי עידוד יזמים ומשקיעים להעתיק מפעלים ובתי עסק לנתניה ועל ידי גיוס משאבים ותקציבים ממשרדים ממשלתיים. בתקופת כהונתה הגיעו לעיר עסקים גדולים כ"איקאה", ה"פאוור סנטר", סלקום, היי-טק ותקשורת. במהלך כהונתה נבנו שכונות "קריית השרון" במזרח ו"גלי הים" לאורך החוף, והחלה בניית שכונת "עיר ימים". נבנו טיילות הכוללות מעלית ייחודית לים. הביאה להפרטת משק המים והביוב. בשנת 2007 הציבה יעד של מיתוג נתניה כבירת הספורט של ישראל. המיתוג לא הצליח בין היתר בשל הידרדרותן של קבוצות הספורט הייצוגיות של העיר בכדורגל וכדורסל בעשור האחרון.
לטענת האופוזיציה במועצת העיר, מעדיפה פיירברג את פיתוח התשתיות על חשבון נושאים כגון חינוך, רווחה, ספורט, תרבות ונקיון העיר. נמתחה עליה ביקורת בטענה שהזניחה את מרכז העיר לטובת אזור התעשייה החדש שאליו עבר גם בית העירייה עצמו.
בשנים הראשונות לכהונתה התמודדה עם ארגוני הפשע המאורגן בעיר, וסגרה עסקים לא חוקיים רבים. בספטמבר 2008 אף התעמתה מילולית עם העבריין פרנסואה אבוטבול ואמרה לו: "אתה סכין בגב נתניה". אולם שנה אחר כך העידה בבית המשפט, כעדת אופי, לטובת חבר בארגון הפשיעה של אחיו אסי אבוטבול.
בשנת 2003 נבחרה לכהונה שנייה ובנובמבר 2008 נבחרה בפעם השלישית לראשות העירייה, עם למעלה מ-80% תמיכה. רשימתה, "נתניה אחת", זכתה בתשעה מקומות במועצת העיר. לאחר היבחרה בפעם השלישית יזמה מהלך לסיפוח לתחומה של נתניה 11,250 דונם משטחי המועצות האזוריות הסמוכות לה (בעיקר שטחים חקלאיים ואת כל שטח מושב אביחיל), שישמשו כעתודה להמשך פיתוח העיר. בדיון בוועדת הגבולות בנוגע לבקשת העירייה התבטאה פיירברג באופן חריף בנוגע לאוכלוסיית יוצאי אתיופיה בעירה ואמרה: "הביאו לנו את העולים החלשים ביותר. ההורים שם אנאלפביתים". במאי 2014 אישר שר הפנים גדעון סער להגדיל את שטח העיר בכ-6,100 דונם, אם כי מרביתם, כ־4,200 דונם, הם שטחים ימיים ברוחב של 400 מטר, אשר סיפחם העביר את האחריות על הפעלת החופים שבין חוף 'בלו ביי' בצפון ועד לשטח ממערב למושב אודים בדרום, לידי עיריית נתניה. שטח נוסף של כ-2,000 דונם הועבר לנתניה מהמועצות האזוריות עמק חפר, לב השרון וחוף השרון.
בשנת 2013 נבחרה לתקופת כהונה רביעית בראשות עיריית נתניה. באוקטובר 2018, ניצחה שוב בבחירות המקומיות עם כ-48% מהקולות, והחלה תקופת כהונה חמישית.
ביולי 2019, אישרה לראשונה קיום מצעד גאווה בנתניה, עם זאת הוא לא זכה לתמיכת העירייה, והופק בידי מתנדבות ומתנדבים בלבד, ובמימונם.
בעקבות התפרצות נגיף הקורונה בישראל הצטרפה כחברה בקבינט הקורונה האזרחי.
בשנת 2022 נתנה פיירברג את ידה למהלך של סגן שר הדתות מתן כהנא למינוי חברת המועצה תרצה גרינפלד לממונה עם זכות חתימה על המועצה הדתית בנתניה, במסגרת מהלך כולל למינוי נשים לתפקיד זה במספר מועצות דתיות ברחבי הארץ. לשם כך יזם מתן כהנא מכרז ארצי כדי לאייש משרות ממונים על מועצות דתיות שנותרו פנויות ברחבי הארץ, כאשר המכרזים היו פתוחים גם בפני נשים.
תפקידים ציבוריים נוספים
פיירברג משמשת גם כיו"ר ועדת ערי החוף במרכז השלטון המקומי וכנציגת הרשויות המקומיות בוועדה לשמירה על קרקע חקלאית ושטחים פתוחים. היא חברה בגופים ציבוריים רבים, ובהם חבר הנאמנים של הסוכנות היהודית, צוות השלום מטעם מרכז השלטון המקומי למול מרכז השלטון המקומי הפלסטיני ובוועדה ממלכתית לבחינת מבנה הממשלה והבחירות בישראל.
בדצמבר 2010 מונתה על ידי ראש הממשלה בנימין נתניהו לעמוד בראש צוות שיקום נזקי השרפה בכרמל. תפקידה היה לתווך בנושא בין המועצות המקומיות לממשלה. כעבור יומיים היא התפטרה בשל לחץ ציבורי וחוסר שיתוף פעולה מצד ראש מועצה אזורית חוף הכרמל.
חקירות משטרה
בשנת 1999 נפתחה לראשונה חקירת משטרה נגד פיירברג. החקירה עסקה במספר נושאים, והחלה בעקבות תלונות, חלקן מצד יריביה הפוליטיים. בין השאר, נבדק חשד כי העירייה מימנה בדיקת האזנות ואבטחה שביצע משרד חקירות פרטי במשרדה של פיירברג בסניף הליכוד בעיר בעת מערכת הבחירות ב-1998. בשנת 2002 המליצה המשטרה להעמיד אותה לדין על הפרת אמונים וברישום כוזב במסמכי תאגיד, אולם בפברואר 2005 פרקליטות מחוז המרכז החליטה לסגור את התיק, עקב חוסר ראיות מספיקות להעמדתה לדין.
ביולי 2016 פרסם העיתון "הארץ" תחקיר שהעלה סימני שאלה באשר למיזמי נדל"ן של אברהם תשובה ואיציק תשובה (אחיינו של יצחק תשובה), ובהם נכסים של פיירברג ובני משפחתה, שעל היתרי הבנייה שלהם חתמה פיירברג. כעבור כחודש וחצי, ב-7 בספטמבר 2016, נעצרה פיירברג על ידי המשטרה, לאחר שנחקרה באזהרה בחשד לקבלת שוחד, מרמה והפרת אמונים. בית המשפט הורה, לבקשת המשטרה, על הרחקתה מהעירייה ל-13 יום.
במרץ 2017 המליצה משטרת ישראל על העמדה לדין של פיירברג באשמת קבלת שוחד, מרמה והפרת אמונים. המשטרה המליצה להעמיד לדין גם את בעלה לשעבר אליהו פיירברג בעבירות של ניסיון לקבלת שוחד, ואת בנה צפריר על ביצוע עבירות שוחד. ביולי 2018 נסגר התיק נגד הקבלן איציק תשובה וב-23 ביוני 2019, הודיעה הפרקליטות על סגירת התיק נגדה מחוסר ראיות. בפברואר 2022, מכרה את הדירה שנחשדה ברכישתה שלא כדין ברווח של 3 מיליון שקל, לקרובתו של האוליגרך דוד דוידוביץ'.
באפריל 2022, חשף אתר התחקירים "המקום הכי חם בגיהנום" פרשה נוספת בה הייתה פיירברג מעורבת, אישור של שני מגדלי מגורים בדרום נתניה, באזור שיועד על פי התכנית המחוזית והארצית למלונאות ולנופש. יזמי המגדל, משפחת בריגה, תרמו לפיירברג 15 אלף שקל לקראת בחירות 2018 והשימוש החריג אושר מיד לאחר הבחירות.
חיים אישיים
פיירברג הייתה נשואה לאלי פיירברג, והיא אם לשניים מנישואים אלו. בשנת 2004 נישאה לרוני איכר, אותו מינתה שנתיים קודם לכן למנכ"ל העירייה. בעקבות הנישואים נאלץ להתפטר מתפקידו כמנכ"ל העירייה; מאוחר יותר, בעקבות עתירה לבג"ץ, נאלץ להתפטר מתפקידו כמנכ"ל תאגיד המים העירוני "מי נתניה".
טוט
ראו גם
}}
ברכה (מנהג דתי)
לברכה של צדיק מייחסים מאמיניו וחסידיו משמעות מיוחדת. הם מאמינים כי קרבתו אל האלוהים מעניקה כוח לברכתו והיא מסוגלת לשנות את גורלו של האדם ולבטל את רוע מזלו.
ספר בראשית
הברכה הראשונה שבה אדם מברך אדם אחר היא ברכת נח לשם וליפת בניו.
ברכה ידועה נוספת היא ברכת יצחק ליעקב שלקח את הברכה במרמה ולאחר מכן גם לעשיו שביקש מאביו שיברכנו גם.
ברכה נוספת היא ברכת יעקב לבניו ולבני יוסף.
ספר דברים
ברכה נוספת היא ברכת משה את יהושוע בין נון וסמיכת ידו עליו.
הברכה ביהדות
ביהדות רווחת האמונה כי בכוחו של דיבור הפה להטיב או להרע - על ידי ברכה או קללה:
.
לכל אדם ולכל יהודי, מיוחס כוח בפיו לברך ולקלל: וכן.
ברכות ביהדות נאמרות בהזדמניות שונות גם בין אדם לאדם כאיחול, אך מיחסים לה משמעות דתית. ישנה תקנת חז"ל שמיוחסת לסנהדרין בתקופת בועז(תקופת השופטים) שאדם ישאל בשלומו של חברו בשם דווקא (שמו של השם) אחד המקורות לכך הוא במשנה:.
כיום לא נהוג להזכיר את השם המפורש בשיחת חולין, שלום נחשב אחד משמותיו של השם ומשתמשים בו, וכן משתמשים בביטוים כגון "בעזרת השם", "השם יעזור" וכדומה.
חשיבות הכוונה הטובה של המברך
חז"ל מייחסים לאדם שהוא בעל עין טובה ובעל אהדה לאחרים כח גדול יותר בברכתו ולהפך "טוב עין הוא יבורך (משלי) אל תקרי יבורך אלה יברך" (מסכת סוטה, לח ע"ב).
עניין חשיבות האהבה בברכה מודגש במיוחד בברכת הכהנים, עליה הכהנים מברכים לפני "ברוך אתה...לברך את עמו ישראל באהבה". חז"ל מזהירים מלהתברך מכהן 'צר עין' (שעינו רעה בטוב אחרים) ופוסלים ברכה של כהן ששונא חלק מהציבור או אפילו שהציבור שונא אותו וכך מובא בספר הזוהר "..כהן שמברך בעין טובה ברכתו מתקיימת ושאינו מברך בעין טובה...אל תרצו ממנו ברכה כלל".
במסכת אבות ישנה השוואה בין אברהם המברך בעל העין הטובה אל מול בלעם צר העין שמיוחס לו כח לקלל. אברהם, שכתוב במקרא "...וְנִבְרְכוּ בְךָ כֹּל מִשְׁפְּחֹת הָאֲדָמָה", ושמסופר שהיה הראשון שקיבל מאלוקים את הכח לברך אחרים אחד המקורות לכך הוא במדרש רבה "ומנין למדו האבות לברך כל א' וא', מן הקב"ה...כיון שבא אברהם אמ' הקב"ה הריני מוסר הברכות לכל מי שאתה מברכו ואני חותם על ידך"ובלעם, שבחומש במדבר כ"ב מסופר שבלק מלך מואב שכר אותו לקלל את עם ישראל.
ברכתו של צדיק
על פי האמונה הרווחת, אף שלכל אדם יש כוח ברכה, עולה עליו מעלת ברכתו של הצדיק:
על פי המסורת היהודית "צדיק גוזר והקדוש ברוך הוא מקיים". המקור לכך מן התלמוד:
מקור נוסף הוא מסיפורו של חוני המעגל שתפילתו חוללה נס:
ואכן בעם ישראל מייחסים כוח לברכותיהם של רבנים צדיקים, וקיים מנהג ללכת אליהם כדי להתברך מפיהם, במיוחד בענייני בריאות ופרנסה. המקור לכך מן התלמוד:
בתורת החסידות יש התייחסות רבה לכוח ברכתו של הצדיק, המשמש כביכול כצינור בין הקדוש ברוך הוא לאדם להורדת שפע. את שמות האנשים שעליהם מבוקשת הברכה כותבים החסידים על פתק ("קוויטל"), אותו הם מוסרים לאדמו"ר. בדרך כלל הם מצרפים ל"קוויטל" סכום כסף, המכונה "פדיון נפש". על פי האמונה החסידית, לכסף שנמסר לאדמו"ר יש השפעה סגולית להתקיימות ברכתו.
התרחבות התופעה בימינו
בימינו התרחבה מאוד תופעת הברכות הניתנות על ידי רבנים. במערכות בחירות נעשה שימוש בברכות רבנים תוך הבטחה לישועה ולפרנסה, כדי למשוך אנשים להצביע למפלגה מסוימת. בעקבות זאת תוקן חוק הבחירות לכנסת, ונקבע בו כי "המשדל אדם להצביע או להימנע מלהצביע, בכלל או בעד רשימת מועמדים מסוימת, בדרך של ... הבטחה להעניק ברכה" דינו מאסר חמש שנים. ארגוני צדקה מרבים לעשות שימוש בברכות רבנים כדי לעודד תרומות לארגוניהם. נשמעת ביקורת על כך בטענה כי נעשה שימוש מופרז באמצעי זה, ויש בו ניצול לרעה של אנשים בזמן מצוקה.
בשנים האחרונות התרבו האנשים המציגים עצמם כצדיקים ומעניקים ברכות תמורת סכומי כסף. על פי ההערכה, "תעשיית הברכות" מגלגלת מאות מיליוני שקלים בשנה.
ברכות במסורת היהודית
בשל כוחה של הברכה, במסורת היהודית יש הזדמניות שונות שבהם נהוג לברך את חברו.
ישנה מצווה מן התורה על הכהנים לברך את העם, כיום הזמן לכך הוא בבית הכנסת בבוקר - בחזרת שליח הציבור בתפילת שחרית ומוסף.
בליל שבת וביום כיפור ההורים (או האב) מברכים את בניהם. אחד הזמנים המיוחדים ביותר הוא לפני הסתלקות מן העולם, כפי שמובא בתורה: בספר בראשית מובאות ברכות יצחק לבניו וברכת יעקב לבניו לפני מותם, ובסוף ספר דברים מובאת ברכת משה לבני ישראל לפני מותו. הסיבה לזמנים מיוחדים אלו, משום שאז מתעלים האנשים ומחשבתם טהורה והם מתקדשים בקדושה יתרה, ולכן יש ערך גדול לברכתם באותה עת.
נהוג לברך את חברו בעת שיש התחלה חשובה כגון הולדת בן, בר מצווה או בת מצווה, יום הולדת וכדומה, מתוך רצון שמה שמתחיל יהיה טוב ומוצלח ומתוך אמונה ש"הכל הולך אחר ההתחלה", במיוחד מיחסים חשיבות לברכה לחתן וכלה, כמובא במגילת רות: גם כאן מקובל שהאב מברך את ילדיו. המקור לכך מהמקרא הוא מהברכה שברכו בתואל ולבן הארמי את רבקה קודם נישואיה ליצחק:.
יש אמונה שיש כוח גדול, כברכת גדולי הצדיקים, בברכתם של החתן והכלה עצמם, ובמיוחד תחת החופה. אחד הטעמים לכך משום שיום החופה הוא יום מחילת עוונות והם נעשים כ"ברייה חדשה", כמובא בתלמוד ירושלמי: "חתן מוחלין לו על כל עוונותיו" (מסכת ביכורים, פרק ג, הלכה ב). דוגמה נוספת לכך היא "ברכת האורח" הנאמרת בברכת המזון על ידי האורח בעבור בעל הבית.
פי-הכושי (חילזון)
פי-הכושי (שם מדעי: Cypraea) הוא סוג של חילזון ימי במשפחת פי-הכושיים. בסוג חילזון זה היו בעבר מספר רב של מינים, אך רבים מהם הופרדו לסוגים משלהם. הקונכייה של פי-הכושי היא ייחודית למשפחה: הקונכייה העוברית מפותלת כמו שאר הקונכיות, אך כאשר החילזון גדל הקונכייה מכסה לחלוטין את הקונכייה העוברית והצריח בכיפה עבה, כאשר הפתח הוא חריץ צר בבסיסה, שבדרך כלל יש לאורכו מעין "שיניים" משני צידי הפתח. מראה זה העניק לקונכייה את השם "פי הכושי". חלקה העליון צבעוני ועשיר בדוגמאות כגון נקודות, פסים, כתמים ועוד. גודלה בינוני: 2.5–5 סנטימטרים בדרך כלל. החילזון עצמו חי בסמוך לשוניות אלמוגים, הוא פעיל בלילה וניזון מאצות.
בשל צבעוניותם והיותם רבים ומצויים, קונכיותיהם מבוקשות מאוד לצורכי אספנות. בעבר שימשו קונכיות של פי-הכושי כמטבע במספר תרבויות עתיקות. במשך 4,000 שנה בכל אפריקה, דרום ומזרח אסיה שימשה הקונכייה ככסף. בראשית המאה ה-20 עדיין היה אפשר באוגנדה לשלם מיסים באמצעותה.
גביע אפריקה לאומות 1957
גביע אפריקה לאומות 1957 היה הטורניר הראשון של גביע אפריקה לאומות. הטורניר נערך בסודאן בחסות קונפדרציית הכדורגל של אפריקה. בטורניר השתתפו שלוש נבחרות בלבד. , ו.
נבחרת דרום אפריקה הוזמנה להשתתף בטורניר גם היא, אך הושעתה ממנו לאחר שסירבה לשלוח נבחרת מעורבת גזעית, בשל משטר האפרטהייד. בעקבות השעייתה של נבחרת דרום אפריקה, העפילה נבחרת אתיופיה לגמר הטורניר באופן אוטומטי לאחר ניצחון טכני.
מסכת כלה רבתי
מסכת כלה רבתי הוא חיבור מתקופת הגאונים המידמה לתלמוד הבבלי ומפרש הלכות שונות בעיקר בענייני דרך ארץ.
מסכת זו נדפסה לראשונה בשנת תרכ"ד על ידי נחמן נתן קורונל בווינה על פי כתב יד שנכתב בסלוניקי בשנת רס"ט, נוסח זה היה רחב וכלל תשעה פרקים בניגוד ל'מסכת כלה' שהייתה ידועה עד אז שכללה פרק אחד בלבד.
תוכן פרקי המסכת
מסכת כלה רבתי כוללת תשעה פרקים (כך בסידור שפורסם במהדורת היגר):
מהדורות
בשנת תרכ"ד הדפיס נחמן נתן קורונל בווינה את הספר "חמישה קונטרסים" ובו כמה מסכתות קטנות שמצא בכתב יד שנכתב בסלוניקי בשנת רס"ט. בין המסכתות נדפסה גם "מסכת כלה" שכללה עשרה פרקים. נוסח זה היה רחב ומפורט הרבה יותר ממסכת כלה שהייתה ידועה עד אז, והתאים לאזכורים שונים של מסכת כלה בספרי הראשונים שלא התאימו לנוסח הקצר יותר.
מאוחר יותר הודפס נוסח זה לצד הנוסח הרגיל בש"ס וילנא עם מעט הגהות ומראי מקומות. כדי להבדיל בין שני הקבצים, נקרא החיבור שהתגלה על ידי קורונל "מסכת כלה רבתי".
בשנת תרנ"ד הדפיס ישראל זליגמן את מסכת כלה רבתי בתוספת הקדמה וביאור בשם "מעיין גנים".
בשנת תרס"ו הדפיס הרב ברוך טולידאנו בטבריה את הפרק הראשון של כלה רבתי עם פירוש המיוחס לרבי אברהם הירחי על פי כתב יד מהעיר מקנס במרוקו.
מהדורה מדעית למסכת כלה רבתי התפרסמה על ידי מיכאל היגר בשנת תרצ"ו.
בלאו
בלאו (Blau) הוא שם משפחה שמקורו בגרמנית ומשמעותו כחול.
{{פירושונים|
ראו גם
}}
1942 בארץ ישראל
להלן אירועים בולטים שהתרחשו במהלך שנת 1942 בארץ ישראל תחת שלטון המנדט הבריטי.
הנהגה
שלטון המנדט
הנהגת היישוב
DOSBox
דוסבוקס (באנגלית: DOSBox, מילולי: תיבת DOS) היא תוכנת מחשב שמטרתה לחקות מחשב תואם IBM PC ואת סביבת העבודה של מערכת ההפעלה MS-DOS. דוסבוקס מבצעת אמולציה למגוון רחב של חומרת PC, בכללם כרטיסי מסך וכרטיסי קול שונים. דבר זה מאפשר הרצה של תוכנות ומשחקים מקוריים שנוצרו ל-MS-DOS על מחשבים מודרניים שונים ועל מערכות הפעלה שונות. למרות יכולתה להריץ תוכנות, דוסבוקס פותחה במיוחד להרצת משחקים שפותחו במקור ל-MS-DOS, בכללם משחקים קלאסיים רבים. כדי להריץ את התוכנות והמשחקים, דוסבוקס מתאימה את קצב הרצת הפקודות כך שהם יוכלו לרוץ במהירות המתאימה. הסיבה לכך היא שמחשבים מודרניים מהירים באופן משמעותי ביותר מאשר המחשבים שהריצו את אותן תוכנות. התקופה שבה יצאו לאור רוב המשחקים והתוכנות שדוסבוקס מסוגלת להריץ היא בין השנים 1981 ל-2000.
דוסבוקס היא תוכנה בעלת קוד מקור פתוח (GPL), וניתן להשתמש בה במערכות הפעלה רבות, כדוגמת לינוקס וחלונות.
תכונה פופולרית של דוסבוקס היא היכולת ללכוד צילומי מסך, שמע ווידאו בזמן המשחק.
בעיות
כמו רוב התוכנות שמדמות מערכות, דורשת דוסבוקס משאבים רבים יותר (בעיקר כוח מעבד) משדרשו המשחקים במקור. בנוסף, תוכנות DOS שרצות במצב בטוח, בהן נכללים רוב המשחקים שיצאו אחרי 1995, עשויות שלא לפעול כראוי כמו שהן פועלות בתוכנות הדמיה אחרות דוגמת VMware או VirtualBox, כיוון שהתוכנות הללו בעיקר מדמות את פעילות המעבד, בניגוד לדוסבוקס שמחקה את פעילותו.
פאולו סוזה
פַּאוּלוּ מַנואל קַרְבָאלְיוּ דה סוֹזָה (בפורטוגזית: Paulo Manuel Carvalho Sousa; נולד ב-30 באוגוסט 1970 בויזאו) הוא כדורגלן עבר פורטוגלי ששיחק כקשר אחורי, וכיום מאמן סלרניטנה מהסרייה א'.
קריירת מועדונים
בשנת 1989 החל סוזה לשחק בקבוצה הפורטוגזית בנפיקה ליסבון, איתה זכה בתואר אליפות ליגת העל הפורטוגלית בשנת 1991 ובגביע הפורטוגזי בשנת 1993, כששיחק לצידם של רוי קושטה, ז'ואו ויירה פינטו ופאולו פורטה. במהלך קיץ 1993, חתם סוזה ביריבתה העירונית של בנפיקה, ספורטינג ליסבון, ובתום העונה חתם בקבוצת יובנטוס האיטלקית.
סוזה שיחק ביובנטוס במשך שתי עונות, ובעונת 1995/1996 זכה עם הקבוצה בליגת האלופות. כמו כן, זכה סוזה עם יובנטוס באליפות הסרייה א' ב-1995 ובסגנות הליגה ב-1996, כמו גם בגביע האיטלקי ב-1995 והסופר קאפ האיטלקי באותה השנה. ב-1995, העפיל עם יובנטוס לגמר גביע אופ"א, בו הפסידה יובנטוס לפארמה.
אחרי שתי עונות ביובנטוס חתם סוזה בבורוסיה דורטמונד הגרמנית, עמה רשם זכייה שנייה ברציפות בליגת האלופות. סוזה שיחק בגרמניה במשך שתי עונות, בהן סבל מסדרה של פציעות שהביאו לדעיכה בקריירה שלו. בשנים שלאחר מכן שיחק סוזה באינטר מילאנו, פארמה, פנאתינאיקוס ובאספניול. בגיל 31 פרש ממשחק פעיל.
קריירת אימון
סוזה החל בקריירת אימון כאשר מונה למאמן הנבחרת הפורטוגזית עד גיל 16. בקיץ 2008 מונה כעוזרו של קרלוס קיירוש בנבחרת פורטוגל. ב-19 בנובמבר 2008 מונה סוזה להיות מאמנה של קווינס פארק ריינג'רס האנגלית. לאחר מספר חודשים עזב את הקבוצה והחל לאמן את סוונסי סיטי. לאחר סיום החוזה בסוונסי, עבר סוזה ללסטר סיטי. במאי 2011 עבר סוזה להונגריה ומונה כמאמנה של MOL וידי, איתה זכה פעמיים בסופר קאפ ההונגרי, פעם אחת בגביע ההונגרי והגיע לשלב הבתים של הליגה האירופית.
בעונת 2013/14 הוזמן סוזה להגריל את דרג 4 בשלב הבתים בליגת האלופות.
ב-11 ביוני 2013 התמנה סוזה לתפקיד מאמן מכבי תל אביב והחליף בתפקיד את אוסקר גארסיה. משחק הבכורה שלו כמאמן הקבוצה היה בניצחון החוץ מול גיור ההונגרית במסגרת השלב השני של מוקדמות ליגת האלופות. לאחר שקבוצתו הגרילה את פ.צ. בזל בסיבוב השלישי, לא הצליח להובילה לעבר שלב הבתים של המפעל, אך העפיל לשלב הבתים של הליגה האירופית, ובהמשך גם לשלב 32 האחרונות של המפעל. בתום העונה זכה עם מכבי תל אביב בתואר האליפות, הראשון שלו כמאמן.
ב-28 במאי 2014, התפטר סוזה ממכבי תל אביב וחתם לשלוש עונות בפ.צ. בזל. משחק הבכורה שלו כמאמן בזל היה בניצחון החוץ של פ.צ. בזל מול אראו. עם בזל העפיל סוזה לשמינית גמר הליגת האלופות, לאחר שהקבוצה סיימה במקום השני בשלב הבתים בו התמודדה מול ריאל מדריד, ליברפול ולודוגורץ ראזגרד. בנוסף זכה באותה עונה עם בזל באליפות.
ביוני 2015 מונה סוזה למאמן קבוצת פיורנטינה האיטלקית במקום וינצ'נצו מונטלה. בנובמבר 2017 מונה למאמן טיינג'ין קואנג'יאן הסינית במקום פאביו קנבארו ופוטר כעבור שנה. במרץ 2019 מונה למאמן בורדו הצרפתית.
ב-21 בינואר 2021 מונה למאמנה של נבחרת פולין.
ב-30 בדצמבר 2021 מונה למאמן קבוצת פלמנגו הברזילאית. ב-10 במאי 2022 פוטר מתפקידו.
ב-15 בפברואר 2023 מונה למאמן סלרניטנה מהסרייה א'.
המשכן לאמנות במינכן
המשכן לאמנות במינכן (בגרמנית: Haus der Kunst, בית האמנות) הוא מוזיאון לאמנות הממוקם בקצהו הדרומי של הגן האנגלי בעיר, ברחוב הראשי פרינצרגנטנשטראסה.
המוזיאון הוקם בהשראתו של היטלר אשר ראה בעצמו כפטרון האמנות והאדריכלות, ובתנאי שתהיה הולמת את תפיסתו וסגנונו.
היסטוריה
המבנה בתכנונו של האדריכל פאול לודוויג טרוסט, נבנה בשנים 1934–1937 על חורבות גלריה לאמנות ששכנה במקום ונשרפה במהומות בשנת 1931. זהו הבניין הראשון שנבנה בסגנון הנאו קלאסי המאפיין את האדריכלות הנאצית.
המבנה מתאפיין בחזית עמודים קלאסית הבנויה באבן, על בסיס של בטון ופלדה. המוזיאון נחנך בשנת 1937 ונקרא אז " המשכן לאמנות גרמנית" (Haus der deutschen Kunst) ומטרתו הייתה הצגה תעמולתית התואמת את תפיסתו של היטלר בדבר ה"אמנות הגרמנית הנשגבת".
התצוגה
התערוכות שהוצגו היו אמנות מגויסת, אשר התאימה לתפיסה הנאצית בדבר טוהר תרבותי הנשען על המקורות העממיים של העם הגרמני. האמנות שהוצגה עמדה בניגוד לסגנון האמנות מודרנית אשר כונה על ידם "אמנות מנוונת", ואשר דוגמאות ממנה הוצגו במקביל, במוזיאון אחר בעיר.
הסגנון האמנותי המקובל על המשטר כלל בתוכו: תמונות מנופי גרמניה, תמונות המתארות סצנות מלחמה וקרבות גבורה, ציורים המדגישים את חיי המשפחה הארית הטהורה בעיקר כחלק מחיי הכפר, וכמובן פורטרטים של ראשי המשטר והיטלר עצמו במגוון תנוחות ותלבושות.
במוזיאון הוצגו גם פסלים העומדים בדרישות אותו סגנון אמנותי שהיה מקובל על המשטר, בעיקר גוף עירום ומושלם, של גברים, נשים ובעלי חיים, במגוון תנוחות עבודה, מלחמה וספורט, ובהבעות פנים חזקות ונחושות.
בחודש אוקטובר 1939, ומדי שנה לאחר מכן, יזם השלטון הנאצי, כחלק מהמערך התעמולתי של המשטר וכחלק מתהליך החינוך העממי את יום החג במוזיאון לציון" 2000 שנות תרבות גרמנית". כל בכירי השלטון, כולל היטלר עצמו, נכחו במצעדי ענק של שחקנים המציגים סצנות מאירועים בהיסטוריה הגרמנית. במהלך היום הוקמו לאורך הרחוב דוכני מכירה לציבור של פריטי אמנות המקובלים על המשטר ובין הקונים הנלהבים, כמובן גם היטלר ואנשיו. יום האמנות התקיים גם לאורך כל שנות המלחמה.
אחרית דבר
בתום מלחמת העולם השנייה, נתפס המבנה בידי הצבא האמריקני ושימש כחדר אוכל לקצינים המוצבים שם. בשנים שלאחר מכן, נערכו בו מספר שינויי מבנה פנימיים והוא שימש כאתר תצוגה בתערוכות מסחריות ותערוכות נודדות אחרות.
כיום, לאחר שתערוכות מודרניות שהוצגו בו הועברו למוזיאון הפינקוטק המודרני בעיר, משמש המקום שוב כאתר לאירועים תרבותיים ומסחריים מזדמנים, ובחלק ממנו ממוקם מועדון לילה גדול.
מנדאים
מַנְדָּאִים (משעמדים, במנדאית: ࡌࡀࡍࡃࡀࡉࡉࡀ, מאנדאייא) הם בני קבוצה אתנו-דתית בעלת דת ולשון ייחודיים. דתם דוגלת בהשקפת עולם דואליסטית-גנוסטית. במרכז דתם עומדת הטבילה. המנדאים מאמינים כי יוחנן המטביל הוא הנביא החשוב ביותר, ורואים באדם, הבל, שת, אנוש, נח, שם וארם קדושים.
המנדאים ישבו בעיקר בדרום עיראק ובפרובינציה האיראנית ח'וזסתאן. מספרם הכולל אינו עולה על 50 עד 100 אלף איש. בשל רדיפות בעיראק ובאיראן היגרו אלפים רבים מהם לשוודיה, לירדן לאוסטרליה ולצפון אמריקה, הולנד, גרמניה ועוד, ולמעשה מיעוטם נותרו בעיראק ואיראן ורובם היגרו לפזורה בעקבות מלחמת האזרחים השנייה בעיראק.
חלק מההיסטוריונים סבורים כי מקורם של המנדאים מקבוצת יהודים מארץ ישראל שהגרה במאות הראשונות לספירה לאזור דרום מסופוטומיה. תיאוריה זו מבוססת על שלל עדויות: כהני הדת המנדאים מכונים "רבי", אתרי תפילה מכונים "משכנה", ואתרי טבילה מכונים "ירדנה". בנוסף, המנדאים עושים שימוש במושגים ורעיונות המזוהים עם כת האיסיים של תקופת בית שני, ועם מונחים המוזכרים במגילות מדבר יהודה. טענות לקשר מסוים לעם היהודי הועלו גם כן על ידי מספר מקורות ומנהיגי דת מנדאים.
אטימולוגיה
הכינוי "מנדאים" הוא שמה של העדה בשפה המנדאית. פירוש המילה "מנדאים" בשפה המנדאית הוא ה"יודעים", מהמילה הארמית מַנְדַּע, ידע. הדת המנדאית חולקת מאפיינים רבים עם כתות גנוסטיות שהיו נפוצות במזרח התיכון, במאה הראשונה לספירה ובמאות שלאחר מכן. המנדאים הם העדה היחידה, מאז שלהי העת העתיקה, שמזהים את עצמם כגנוסטים ("גנוסיס" פירושו ביוונית "דעת"). יש להדגיש שהזיהוי כגנוסטים הוא בעיקר תוצאה של מחקר אקדמי מערבי, ולא היה מקובל בקהילה המנדאית עצמה עד לאחרונה.
מוצא
ניתן לזהות באמונה ובמסורות המנדאיות רמזים לקשר יהודי, עברי וארץ ישראלי קדום. המילה "ירדנה", הקשורה לשונית למילה העברית ירדן, משמשת בדת המנדאית לתיאור אתרי טבילה. "מרה רבותא", אחד משמות האל בדת המנדאית, מוזכר גם במגילה החיצונית לבראשית (1Q20, II, IV) שנתגלתה בקומראן. המנדאים מכנים את עצמם "נצוראיא" - משורש נ.צ.ר - כלומר: אלו ששומרים על ידע סודי. בעבר הרחוק, המנדאים השתמשו גם במונח "בחירי צדקה" כדי לתאר את עצמם. מונח זה מצוי גם בספר חנוך ובמגילה החיצונית לבראשית. המנדאים סבורים שהם "בני נהורא", מושג ששימש את כת האיסיים בימי בית שני. כהני הדת המנדאים נושאים בתואר "רבי" ומקום התפילה מכונה "משכנה". השפה המנדאית נחשבת לניב של השפה הארמית שקרוב במיוחד לזו של התלמוד הבבלי.
כיום, חוקרים רבים סבורים שמוצאם של המנדאים הוא בארץ ישראל. רבים סבורים שלמנדאים יש קשר היסטורי עם המעגל הפנימי של יוחנן המטביל. הבלשן צ'ארלס הברל, שחקר את השפה המנדאית, טוען שזו מצביעה על כך שהמנדאים "חולקים היסטוריה ארץ ישראלית עם היהודים". חוקרים אחרים גם הם מצביעים על מוצא מאזור יהודה או בקעת הירדן. החוקרים ג'יימס מקגראת' וריצ'רד תומאס מאמינים כי קיים קשר ישיר בין המנדאיזם לבין היהדות לפני חורבן בית שני ואף לפני גלות בבל. את'ל ס. דראוור גרסה כי הנצרות הקדומה היא "זרם מינות מנדאי". הסופר המנדאי עזיז סבאחי כתב כי סביר שהמנדאיזם הושפע מדתות אחרות במסופוטומיה ובאזור ים המלח, והתפתח בסביבה בה פעלו יחדיו השפעות בבליות, הלניות, גנוסטיות ויהודיות. לא כל החוקרים מקבלים את התיאוריה על מוצאם הארץ ישראלי של המנדאים. החוקר קווין ואן בלאדל סבור שהקהילה המנדאית יסודה בעיראק תחת השלטון הסאסאני במאה החמישית לספירה. על-פי קרלוס גלברט, המנדאים היוו קהילה תוססת באדסה בשלהי העת העתיקה. אדווין יאמאמוצ'י סבור כי המנדאיזם נולד בעבר הירדן, ומשם קבוצה "לא יהודית" היגרה למסופוטמיה בסוף המאה השנייה ושילבה את האמונות הגנוסטיות שלה עם אמונות מסופוטמיות מקומיות. על-פי הכתבים הקדושים של המנדאים, הם צאצאיו של שם, בנו של נח, במסופוטומיה, וגם צאצאי תלמידיו של יוחנן המטביל בירושלים. בריכה נצוראיה, כהן מנדאי, תומך בתיאוריה של "מוצא כפול", על-פיה המנדאים מקורם בקבוצה שהיגרה מבקעת הירדן לעיראק, שם היא התמזגה עם קהילה גנוסטית ילידת האזור. ב-2015, ג'רארד ראסל, דיפלומט בריטי, ציטט בספרו את המנהיג המנדאי סתאר ג'באר חילו: "אמונתנו היא הקדומה בעולם, ראשיתה באדם הראשון". הוא כתב כי חילו סבור שתולדות המנדאים נעוצים בבבל, אך ייתכן שיש להם קשר מסוים עם יהודי ירושלים. מנהיג הקהילה המנדאית באוסטרליה, סלאח צ'והיילי, קבע כי "המנדאים הם חסידיו של יוחנן המטביל. אבותיהם ברחו מבקעת הירדן לפני כאלפיים שנה והתיישבו על גדות נהר הפרת, החידקל והכארון, בעיראק ואיראן של ימינו. הטבילה היא הטקס המרכזי ביותר בדת המנדאית וניתן לקיימה אך ורק במים מתוקים."
השפה המנדאית
השפה המנדאית נחשבת לניב של הארמית הדרום-מזרחית והיא קרובה במיוחד לארמית הבבלית של התלמוד הבבלי ולנבטית. ניכרות בה השפעות מצד הארמית של התלמוד הירושלמי, של ארמית שומרונית, עברית, יוונית, לטינית, וכן אכדית ופרתית. שפה זו משמשת כיום בעיקר כשפת תפילה, ורוב המנדאים מדברים כיום בערבית ובפרסית, תלוי בארץ מגוריהם.
אמונת המנדאים
המנדאיזם היא דת גנוסטית עם השקפת עולם דואליסטית. דמותו של יוחנן המטביל היא המרכזית ביותר, אך חסידיה מעריצים גם את אדם, הבל, שת, אנוש, נח, שם וארם, אותם הם רואים כנביאים. אדם נחשב למייסד הדת המנדאית, בעוד יוחנן המטביל הוא הנביא האחרון והגדול מכולם. מילה אינה נהוגה.
אמונות עיקריות
אחת מחוקרות המנדאים הבולטות היא ליידי אי. ס. דרואר (Lady Ethel Stefana Drower). היא מציינת בהקדמת ספרה,'The Secret Adam', כי יש לגנוסיס המנדאי תשעה מאפיינים עיקריים, אשר קיימים גם בכתות גנוסטיות אחרות:
המנדאים רואים את הקיום האנושי כמחולק לשניים: אור וחושך. הם מחזיקים בתפיסת עולם דואליסטית, שכוללת טוב ורע; כל הטוב הגיע מעולם האור, וכל הרשע מעולם החושך. המנדאים מחשיבים את הגוף, החומר ואת העולם הגשמי כולו כמי שהגיעו מהחושך, ואת הנשמה כתוצר של עולם האור.
המנדאים מאמינים כי בעולם מתחולל קרב בלתי-פוסק בין כוחות הטוב והרשע. כוחות הטוב מיוצגים בידי נהורא (אור) ומיא חיי (מים חיים), בעוד שכוחות הרשע מיוצגים בידי חשוכה (חושך) ומיי תחמי (מים עכורים). שני סוגי המים מעורבבים בכל דבר על מנת לייצר איזון בעולם. המנדאים גם מאמינים בעולם הבא, שנקרא "עלמא דנהורא" (עולם האור).
במנדאיזם, עולם האור נשלט בידי אל עליון, "חיי רבי" ("החיים הגדולים"). כינויים נוספים לאל הם "מרא דרבותא", "מנא רבא", "מלכא דנהורא" ו"חיי קדמאי". האל הוא כה גדול, נורא ובלתי-נתפס כך שלא ניתן לתאר את גדולתו במילים. האל מוקף במספר אינסופי של מלאכים שנוצרו מן האור. עולם החושך נשלט בידי אדון החושך, קרון, שנוצר ממים כהים המייצגים את הכאוס. אחד ממגני עולם החושך הוא דרקון או מפלצת ענקית בשם אור, ושליטה בשם רוחא. המנדאים מאמינים כי שליטים אלו יצרו שדים שמחשיבים עצמם לבעלי שבעת כוכבי הלכת ושנים עשר המזלות.
מרכז הדת המנדאית הוא הפולחן. אתרי הפולחן המסורתיים הם המוקדים העיקריים של הקהילות המקומיות. הם ממוקמים תמיד ליד נהרות או תעלות. הטקסים החשובים והוותיקים ביותר הם "טבילת" (מעברות, פרון, מעווטה) ו"העלייה". בניגוד לנצרות, בה הטבילה היא אירוע חד-פעמי, במנדאיזם טבילות נערכות, על-פי המסורת, כל יום ראשון, ונחשבות נחוצות לגאולת הנפש.
יוחנן המטביל נקרא "תלמיד" או "כומר", והוא ידוע במספר הטבילות שביצע וסייעו לישועה. יום ראשון, כמו במסורות דתיות אחרות, הוא יום הקודש, שמרכזו אמונות מיתולוגיות.
הספרות המנדאית, אף שהיא נרחבת למדי, עוסקת בנושאים כמו אסכטולוגיה, ידיעת האל, והחיים שלאחר המוות, וידועה בעיקר לאנשי הדת.
המנדאים מאמינים בנישואין ובילודה, בחשיבות של סגנון חיים אתי ומוסרי בעולם הזה, ומדגישים את חיי המשפחה. לפיכך, הם אינם מתנזרים. עם זאת, הם נמנעים ממשקאות חריפים או בשר אדום. אף שהם מסכימים עם הכתות הגנוסטיות האחרות בכך שהעולם הוא כלא שנשלט על ידי ארכונים - כוחות נמוכים, הם עדיין לא רואים בו מקום אכזרי ומרושע בהכרח.
המנדאיזם מדגיש בחריפות את התנגדותו ליהדות, לנצרות ולאסלאם, ורואה בנביאיהן מלאכי-חבלה שבאו להטעות את בני האדם.
כתבי המנדאים
ממוזער|שמאל|250px|ספר ה[[גינזא רבא ]] התיעוד הקדום ביותר של השפה המנדאית נמצא על גבי קערות השבעה מאגיות, מן המאות 5–6 לספירה. למנדאים יש כמה כתבי קודש, שהחשובים בהם הם ה"גינזא רבא" (ࡂࡉࡍࡆࡀ ࡓࡁࡀ, "האוצר הגדול"), שבו אוסף של היסטוריה, תאולוגיה ותפילות. הגינזה רבה מחולקת לשני חצאים - ה"גינזא שמאלא" וה"גינזא יאמינא". על פי מידע שמצוי בכתבי יד של ספרים אלה, מקור הטקסט הוא בסוף המאה השנייה או תחילת השלישית לספירה. אמנם, כתבי היד עצמם הם מאוחרים הרבה יותר (מן המאה השביעית). על פי המסופר בכתבים אלה, המנדאים עזבו את ארץ ישראל במאה הראשונה לספירה לאחר חורבן המקדש בידי הרומאים ושכנו תחילה במדבר מזרחית לירושלים. המנדאים נמלטו מרודפיהם אל עבר הירדן ושכנו שם מאות שנים לפי מקורותיהם לפני שהתיישבו באימפריה הארסדית בבבל.
אלונסו
אלונסו (Alonso) הוא שם פרטי ושם משפחה בספרדית {{פירושונים|
ראו גם
}}
מריאנו מרטין
מריאנו מרטין אלונסו (בספרדית:  Mariano Martín Alonso; 20 באוקטובר 1919 - 9 בספטמבר 1998) היה כדורגלן ספרדי, שהתפרסם כששיחק במדי ברצלונה.
קריירה
מרטין, שתפקידו במגרש היה חלוץ, שיחק במשך תשע עונות בברצלונה, בין 1939/40 לבין 1947/48. 188 השערים שהבקיע ב-167 משחקים - ממוצע של 1.12 שערים למשחק - גורמים לרבים להחשיבו כאחד החלוצים הטובים ביותר ששיחקו במדי ברצלונה. מרטין הוא השחקן עם מספר השערים העשירי בגודלו בהיסטוריית הקבוצה. מהירותו וכוחו היקנו לו את הכינוי "הזעם של הרחבה" (בספרדית: "La furia del área").
תחילת דרכו בקבוצה הייתה מוצלחת. בעונת 1940/41 עזר לקבוצה לסיים במקום הרביעי עם 12 שערים שהבקיע, והוא היה מלך שערי הקבוצה באותה עונה. אולם, העונה שלאחריה הייתה אחת הקשות ביותר בהיסטוריה של ברצלונה, והיא ניצלה מירידה לליגה השנייה רק במשחק האחרון. מרטין היה בין השחקנים המצטיינים של הקבוצה, ו-17 השערים שהבקיע ב-23 הופעות עזרו לקבוצה להישאר בליגה הראשונה. למרות היכולת הדלה של ברצלונה בליגה, היא הצליחה לזכות בגביע הגנרל בסוף אותה עונה. מרטין הבקיע צמד במשחק הגמר נגד אתלטיק בילבאו. השער השני היה שער הניצחון, בהארכה, מבישול של ז'אומה סוספדרה. בעונה הבאה, עונת 1942/43, זכה מרטין בתואר מלך שערי הליגה - הפיצ'יצ'י, כשהבקיע 32 שערים ב-26 משחקים. הוא היה הזוכה הראשון בשורות ברצלונה שזכה בתואר הפיצ'יצ'י. באותה עונה החל רצף של 18 שערים ב-10 משחקים רצופים - שיא קבוצתי, שליונל מסי שבר כשישים שנה לאחר מכן. בעונת 1943/44 היה פעם נוספת מלך שערי ברצלונה, עם 24 שערי ליגה, אך הקבוצה סיימה רק במקום השישי בליגה. באותן שנים, פעמים רבות שיתף מרטין פעולה עם הקיצוני ז'וזפ ואיה.
במהלך משחק ידידות של נבחרת קטלוניה נגד נבחרת ולנסיה בפברואר 1944, נפצע מרטין בברכו. פציעה זו הגבילה את יכולתו של מרטין להשתתף במשחקי הקבוצה עד סוף הקריירה שלו. מרטין לקח חלק קטן בזכיית ברצלונה באליפות הליגה בעונת 1944/45, האליפות השנייה של הקבוצה בהיסטוריה, עם 4 שערים בלבד ב-11 הופעות. המועדון זכה באליפות נוספת ב-1947/48, שבה למרטין לא היה חלק כלל בשל הפציעה שעבר. בשל העובדה שמרטין לא הצליח לשחזר את יכולתו מלפני הפציעה, לצד עלייתו של החלוץ ססאר, הוא נאלץ לעזוב את ברצלונה ב-1948.
מרטין הצטרף לז'ימנסטיק טרגונה, שם שיחק במשך שנתיים ושיתף פעולה עם חברו מימיו בברצלונה חוסה בראבו. ב-1950 הצטרף לסנט אנדראו, שם פרש ממשחק כעבור שנה.
ב-1943, בעודו שחקן, הקים ביחד עם בניטו גארסיה חנות ספורט בעיר ברצלונה שנודעה לימים בשם "בניטו ספורטס".
ווהלין (מחוז)
מחוז ווהלין (באוקראינית: Волинська область) הוא אחד ממחוזות אוקראינה, שוכן בצפון-מערב המדינה, ובירתו העיר לוצק. המחוז מכסה חלק מחבל ווהלין ההיסטורי, שגבל בפודוליה וגליציה מדרומו.
בניין מנהטן מוניציפל
בניין מנהטן מוניציפל (באנגלית: Manhattan Municipal Building) הוא גורד שחקים הממוקם בצומת הרחובות סנטר וצ'מברס במנהטן, ניו יורק, ארצות הברית. הבניין מתנשא לגובה של 176.79 מטרים והוא בעל 41 קומות. הוא תוכנן על ידי משרד האדריכלים McKim, Mead & White כדי לספק חלל מוניציפלי נוסף לבניין העירייה של ניו יורק לאחר החלטת איחוד חמשת הרבעים של העיר, שהתקבלה בשנת 1898. נבנה בין השנים 1914-1907 ומסמל את סופה של תנועת סיטי ביוטיפול. הוא הבניין הראשון שנבנה בעיר המשלב בתוכו תחנה של הרכבת התחתית של ניו יורק.
מנהטן מוניציפל הוא בעל מעמד מבנה היסטורי לאומי משנת 1972 ועירוני משנת 1966.
היסטוריה
משרדי העירייה שכרו משרדים במבנים שונים ברחבי העיר, שהיו פזורים ממנהטן תחתית ועד מידטאון מנהטן. חוזי השכירות כללו אפשרות להתרחב במידת הצורך. הממשל ביקש לצמצם את חוזי השכירות ששולמו לבעלי הנכסים ועקב כך נערכו מספר תחרויות עיצוב לבניין חדש, שיאגד את כל גופי העירייה תחת קורת גג אחת. ראש העיר, אברם יואיט (Abram Hewitt), מינה ועדה לבדיקת תוכניות ומגרשים מתאימים בשנת 1888 ועד שנת 1907 התקיימו ארבע תחרויות תכנון. מזכיר התחרות האחרונה היה הממונה על הגשרים בעירייה ונכנסו אליה שתים עשרה חברות. ההצעה המנצחת הייתה של ויליאם מיטשל קנדל (William Mitchell Kendall), שהיה שותף צעיר במשרד האדריכלים McKim, Mead and White והתבקש על ידי ראש העיר, ג'ורג' מקקללאן ג'וניור (George B. McClellan, Jr.) להשתתף בתחרות. באותה תקופה משרד האדריכלים McKim, Mead and White היה הגדול בעולם והעסיק כ-100 אדריכלים. למרות מעמדם בקהילת האדריכלים, בניין מנהטן מוניציפל היה גורד השחקים הראשון שתכננו.
הבניין אוכלס בחלקו לראשונה בינואר 1913 ורוב המשרדים בבניין נפתחו לציבור בשנת 1916. נכון ל-2014 הבניין הוא ביתם של שלושה עשר גופים עירוניים המעסיקים למעלה מ-2,000 איש בשטח כולל של 90,000 מ"ר.
אדריכלות
מגוון סוגי פסלים ותבליטים מעטרים את הבניין בסגנון אדריכלות רומית קלאסית. הקשת המרכזית, המאפשרת מעבר כלי רכב תחתיה, עוצבה בהשראת קשת קונסטנטינוס ומוחזקת על ידי שורות עמודים קורינתים.
הקמרונות המחופים בטרה קוטה עוצבו בהשראת חזית הכניסה של ארמון פארנזה ברומא. הארקדה הדרומית מחופה באריחי Guastavino לבנים.
חזיתות הבניין שופצו בשנת 1990 על ידי וונק אדמס סאלבין (Wank Adams Slavin).
צריח
הפסל בראש הבניין, הקרוי Civic Fame, הוצב בשנת 1913. הוא מצופה זהב ועוצב על ידי אדולף אלכסנדר ווינמן (Adolph Alexander Weinman). גובהו 8 מטרים והוא הפסל השלישי בגודלו במנהטן (אחרי פסל החירות ו-Bellerophon Taming Pegasus הממוקם בחזית בית הספר למשפטים קולומביה). הוא מעוצב בדמות אישה המחזיקה בידה השמאלית כתר מוראלי בעל חמישה צריחים המייצגים את חמשת הרבעים של העיר ניו יורק: מנהטן, ברוקלין, הברונקס, קווינס וסטטן אילנד. בבניין חמש כיפות המייצגות גם כן את חמשת הרבעים. בידה הימנית מגן וענף דפנה המייצגים ניצחון.
גד עמוס
גד עמוס (נולד ב-24 בדצמבר 1988) הוא כדורגלן ישראלי המשחק בעמדת השוער במכבי בני ריינה.
קריירה
עמוס התחיל את הקריירה שלו במחלקת הנוער של מכבי חיפה. בקיץ הושאל להפועל עכו אך לא זכה לדקות משחק.
בקיץ הושאל להפועל חיפה. ב-4 בדצמבר ערך את הופעת הבכורה שלו בליגת העל בניצחון 1-3 נגד בני סכנין. בהפועל חיפה, עמוס רשם 6 הופעות בליגת העל.
בקיץ הצטרף למכבי אחי נצרת מהליגה הלאומית. שנה לאחר מכן חזר להפועל חיפה כשוער שני, אולם לאחר שנה חזר לאחי נצרת ושיחק במדיה 4 שנים.
לקראת קיץ הצטרף לעירוני קריית שמונה. בקריית שמונה שיחק שנתיים ושימש לרוב כשוער שני של המועדון ורשם רק 8 הופעות במדיה.
ב-18 ביולי 2020 חזר לקדנציה נוספת במכבי אחי נצרת.
בקיץ חתם בבני סכנין. בתחילת העונה, עמוס היה השוער השני של המועדון אולם במהלך העונה הצליח לבסס את מקומו בהרכב הקבוצה ורשם 22 הופעות בליגה. ב-23 במאי 2023 חתם במכבי בני ריינה.
ביוני 2023 זומן לראשונה לסגל נבחרת ישראל למשחק מול נבחרת אנדורה במסגרת מוקדמות יורו 2024.
ארתור והמינימונים
ארתור והמינימונים (באנגלית: Arthur and the Invisibles, בצרפתית: Arthur et les Minimoys) הוא סרט פנטזיה אמריקאי-צרפתי משנת 2006 המשלב אנימציה ממוחשבת עם לייב אקשן. הסרט בוים על ידי לוק בסון. הסרט מבוסס על ספר הילדים "ארתור והמינימונים".
תקציר העלילה
בשנת 1960, ילד בן 10 בשם ארתור גר יחד עם סבתו דייזי בחווה שקטה ונעימה בקונטיקט. סבו ארצ'יבלד נעדר לזמן רב וארתור כמעט ולא נראה על ידי הוריו. דייזי מספרת לארתור כל מיני סיפורים על מסעותיו של ארצ'יבלד באפריקה, ובאחד הסיפורים מתגלה חברות יחד עם הבוגו מתסלאי הגבוהים והמינימונים הקטנטנים. לאחר שארצ'יבלד עזר לבוגו מתסלאי, הם והמינימונים נתנו לו אבני אודם כאות תודה. ארצ'יבלד הובא לביתם של המינימונים שם הם חיים בגינה ומגנים על אבני האודם. ארתור התלהב בעיקר מהתמונה של סלניה, נסיכת המינימונים.
מתחת לגינה כשפגש את המינימונים, הבין ארתור שמלתזאר מאיים עליהם, יצור קטן אשר מנהל צבא מתחת לאדמה של נקרופוליס, אשר זומם להציף את כל המינימונים ואת המקום שלהם. מלתזאר הושחת על ידי חיפושית עם בנו בשם דארקאס.
ארתור, שהגן על החרב "המלך ארתור", משך את החרב מהסלע והגן על המינימונים מהצבא של מלתזאר. סיפראט, מנהיג המינימונים שלח את ארתור לנקרופוליס יחד עם הנסיכה סלניה ואחיה הקטן הנסיך בטאמש. השלישייה הסתכנו על ידי החיילים של מלתזאר מספר פעמים וגילו שמכונת ההשקיה שארתור עשה מקשים כדי להשקות את הצנונים בשביל סבתו נחתכו על ידי החיילים על מנת להשתמש בהם כצינורות כדי להציף את המינימונים. במהלך המסע ארתור מתאהב בסלניה.
ארתור וסבו יצאו מהכלא עם סלניה ובטאמש באמצעות מכונית הצעצוע של ארתור, לאחר מכן נפרדו ארצ'יבלד וארתור מסלניה ובטאמש, ארתור הבטיח לסלניה שהוא עוד יחזור וסלניה הבטיחה לחכות, וארתור וארצ'יבלד לצורתם האנושית. עם עזרה קטנה של מינו, מינימון קטן דמות חפרפרת ובנו האבוד של היועץ המלכותי של המינימונים מירו, ארתור הצליח למצוא צינור אשר יציף את נקרופוליס. בעזרת הצינור ארתור הציף את נקרופוליס והציל את המינימונים והציל את מינו ואבני האודם.
ארצ'יבלד שילם לדווידו אבן אודם אחת. דווידו ניסה לקחת את כל אבני האודם ולמרבה המזל נתפס על יד הבוגו מתסלאי. וארתור החזיר את מינו לאביו מירו.
בסוף הסרט ארתור האנושי מבקש מסלניה לחכות בסבלנות עד שיפגשו וסלניה הבטיחה לארתור לחכות עד שהוא שוב יבוא.
סרטי המשך
לאור ההצלחה יצא ב-2009 סרט המשך לסרט הראשון, ארתור: נקמתו של מלתזאר. ב-2010 יצא הסרט השלישי בסדרה, ארתור 3: מלחמת שני העולמות.
דונה ברברה
דונה ברברה (בספרדית: Doña Bárbara) היא טלנובלה קולומביאנית בכיכובה של אידית גונזלס. בשנת 2016-17 יצא רימייק לטלנובלה בשם אישה רעה (La Dona)
תקציר הסדרה
ברברה היא נערה צעירה שגדלה לצד אביה, רב חובל של ספינת מסע ישנה, ולצד אאוסטקיה, אינדיאנית נאמנה שמטפלת בה מאז מות אימה. הגורל מזמן לברברה מפגש עם אסדרובל הצעיר, שנשכר על ידי אביה לצוות הספינה. ברברה ואסדרובל הופכים לצמד נאהבים, אך לא לזמן רב. בעיצומו של מסע, אנשי הצוות בספינה מורדים באביה של ברברה ורוצחים אותו ואת אסדרובל. לאחר שהם נפטרים מגופות השניים ומשתכרים, הם אונסים באכזריות את ברברה. כשהיא חבולה ופצועה, ברברה ניצלת על ידי אאוסטקיה ונלקחת על ידה לשבט אינדיאני.
במהלך השנים, לומדת ברברה כיצד להתנהל בקרב סוחרי האזור המושחתים. שנאתה לגברים עמוקה וצורבת וחלומה הוא להפוך לאישה חזקה ועשירה, שלא תהיה תלויה באף גבר. כשהיא פוגשת את לורנסו, יורש עשיר של חווה גדולה, ברברה מחליטה לפתות אותו כדי לגזול ממנו את כל רכושו. היא נישאת לו וכך הופכת לדונה ברברה, אישה כוחנית ואכזרית, שהופכת לאימת התושבים בנסיונותיה להשתלט על אדמות האזור.
ממערכת יחסיה עם לורנסו נולדת לברברה בת, מריסלה, אך היא מסרבת להכיר בה, מאחר שהילדה מסמלת עבורה את ניצחון המין הגברי עליה. כשמריסלה נולדת, היא מוסרת אותה לאינדיאנים ומתנערת ממנה לחלוטין.
סנטוס הוא עו"ד מצליח ובעליה של החווה השכנה לזו של דונה ברברה. כאשר הוא מגיע לאזור אחרי שנים רבות של היעדרות, סנטוס לומד על האכזריות ותאוות הבצע בעזרתן הצליחה דונה ברברה להשתלט על כמעט חצי מאדמתו. בעזרתם של עובדים ומכרים, סנטוס פותח במסע צלב על מנת להשיב אליו את רכושו. הוא לא מדמיין שייפול קורבן לתשוקה בלתי נשלטת עבור דונה ברברה, שמפגשיו עמה מציתים את נשמתו ומובילים אותו להתנהג כפרא אדם. במאבק על שפיותו ובניסיון לחמוק מצפורניה של דונה ברברה, סנטוס מוצא נחמה דווקא אצל בתה מריסלה, דבר שיוביל את דונה ברברה עד הקצה.
פסגת ברוגייר
פסגת ברוגייר (בצרפתית: Vrah Bruguière) נמצאת באנטארקטיקה, פסגה טרשית חדה בגובה 2,300 מטרים, סמוך לקצה קו הרכס הצדדי בפסגה העיקרית של רכס סנטינל הצפוני-מרכזי בהרי אלזוורת'. היא מתנשאת מעל קרחון רומיאנה לדרום-מזרח וקרחון דליו לצפון-מערב.
הפסגה קרויה על שם הזואולוג הצרפתי ז'אן-גיום ברוגייר (1750 - 1798), שהפליג עם איב-ז'וזף דה קרגלן דה טרמרק אל איי קרגלן בשנת 1722, המדען הראשון אחרי אדמונד האלי שביקר במחוז אנטארקטיקה.
מיקום
ההר נמצא 6.44 ק"מ צפונית-מזרחית להר ג'ובינטו, 1.4 ק"מ צפונית מזרחית לפסגת אניטסה, 6.83 ק"מ מערבית להר ג'מפר, 4.58 ק"מ צפונית-צפון-מערבית לפסגת ורסיניקיה ו-5.95 ק"מ צפונית-מזרחית לפסגת אוונס. מיפוי ארצות הברית ב-1961 וב-1988.
ז'יטומיר (מחוז)
מחוז ז'יטומיר (באוקראינית: Житомирська область) הוא אחד ממחוזות אוקראינה, שוכן בצפון-מרכז המדינה, ובירתו העיר ז'יטומיר.
ראנמה חצי
ראנמה ½, (באנגלית: ½ Ranma, ביפנית: ½らんま) היא סדרת אנימה ומנגה קומית אשר נכתבה על ידי רומיקו טאקאהשי (הידועה גם כיוצרת הסדרה אינויאשה).
גיבור הסדרה הוא נער העונה לשם ראנמה סאוטומה, אשר אוּמן מגיל צעיר מאוד באמנויות לחימה שונות. עקב קללה קסומה שנפלה עליו בעת נפילה למעיין מים מקולל במהלך מסע האימונים שלו, כשהוא נרטב ממים קרים הוא הופך לנערה, וחוזר להיות נער רק כאשר הוא נרטב בחזרה ממים חמים.
לוטוס
לוֹטוּס (בלטינית: Nelumbo nucifera) משמש כשם לא טקסונומי למינים רבים של צמחים, ובפרט לצמחי מים. באגדות, בדתות וביצירות האמנות של מצרים העתיקה, הודו ויוון העתיקה נקראו בשם לוטוס צמחי מים בעלי עלים צפים ושושנות מים.
ראנמה חצי
עלילה
במהלך מסע אימונים בסין, ראנמה ואביו גנמה סאוטומה נופלים בטעות לתוך מעיינות הטרגדיה המקוללים, אותם מעיינות מקללים את היצורים שמימיהם נוגעים בהם בכך שהמעינות הופכים אותם ליצור שטבע באותם מעיינות. רנמה נפל והפך לנערה בזמן שגנמה נפל למעיין אחר והפך לפנדה, שמפו נפלה למעיין אחר והפכה לחתול, מוס נפל למעיין אחר והפך לאווז, ריוגה היביקי נפל למעיין אחר והפך לחזרזיר ואילו טארו גרבונים נפל למעיין הטראגי ביותר והפך ליצור שנוצר משילוב של איש פרה ונחש. הקללה ניתנת להפיכה על ידי מגע עם מים חמים, אך היא לא מוסרת על ידי כך והמקולל שוב ישנה צורה במגע עם מים קרים.
בהגיעם ליפן, גנמה מספר להפתעת בנו שארגנו לו אירוסים עם נערה שאף פעם לא הכיר רק מספר רחובות ממיקומם. באותו זמן סואן טנדו, ראש משפחת טנדו מספר לשלוש בנותיו (קאסומי, בת 19, נאביקי, בת 17, ואקאנה, בת 16) שאחת מהם תתארס לראנמה כדי שיהיה לו יורש זכר להעביר אליו את הדוג'ו שלו. הפעם הראשונה ששלושתן רואות את רנמה הייתה בזמן שהוא היה בצורתו הנשית, דבר שגרם לבלבול רב, אך במהרה לומדים כולם וגם אקנה טנדו שרנמה הוא בעצם זכר.
לוטוס
במצרים העתיקה
במצרים העתיקה נקראו בשם לוטוס צמחים מהסוג נימפאה, כנימפאה כחולה (Nymphaea caerulea), ונימפאת הלוטוס (Nymphaea lotus). הנימפאה הכחולה, הנקראת גם "לוטוס כחול" או "לוטוס מצרי קדוש", מופיעה בציורי קיר ובתבליטים ממצרים העתיקה. נמצא כי המצרים הקדמונים נהגו לשתות את תמצית הפרחים, שהיא בעלת השפעה נרקוטית בשל החומרים הפסיכואקטיביים שבה, ומביאה את המשתמשים בה לתחושת אופוריה ולהזיות. אף על פי שדווקא נימפאת הלוטוס זכתה שבשמה המדעי יופיע השם "לוטוס", הרי שמציורי הקיר המצריים עולה כי הצמח אותו צרכו היה נימפאה כחולה.
ביוון העתיקה
בתרבות היוונית ייחסו לפרח הלוטוס את השכחה, על פי סיפור מתוך האודיסיאה של הומרוס, המספר כי חבריו של אודיסוס שאכלו את פרח הלוטוס אצל ה"לוטופאגים" ("אוכלי לוטוס") שכחו את מולדתם ולא רצו לשוב אליה. ביוון העתיקה התייחס המונח היווני לוטוס למינים נוספים של צמחים, בנוסף לנימפיאה, שאינם צמחי מים:
ראנמה חצי
עלילה
האחיות המבוגרות של אקנה דוחפות אותה לאירוסין בגלל שהיא שונאת בנים (מצב הנגרם עקב האופן בו הבנים היו מתנהגים אליה בבית הספר) והרי רנמה הוא חצי אישה. ובכך מתחילה מערכת היחסים בין רנמה לאקנה שסביבה, בין השאר (כמו רוב הסדרות בקטגוריה שוג'ו), סובבת הסדרה.
לוטוס
בתרבות ההודית
הלוטוס בשמו העממי הוא סמל חשוב בבודהיזם ובמיתולוגיה הברהמינית, שם הוא מסמל את הכוח האלוהי, את היופי, הטוהר וחיי הנצח, משום יופיו של הצמח והיותו צמח מים. כמו כן, מוזכרות דמויות רבות בדתות הללו, שנולדו מתוך פרח הלוטוס. בתרבויות אלו נהוג היה לפזר פרחי לוטוס על מצבות ובזמן טקסי כבוד לנשמות המתים. ביצירות אמנות ברהמה, בעל ארבעה ראשים המופנים לארבע רוחות השמים וארבע ידיים, מוצג יושב על פרח לוטוס.
בהודו, הצמחים שנקראו בשם לוטוס היו מהמין נלומבו נאכל (Nelumbo nucifera), הידוע גם כ"לוטוס הודי קדוש", המשתייך לסוג נלומבו, ממשפחת הנופריים, שבו מין נוסף: נלומבו צהוב (Nelumbo lutea), הנקרא גם לוטוס אמריקאי.
ראנמה חצי
עלילה
במהלך הסדרה מגיעה שמפו, אמזונה סינית שמכירה רק את "הצד הנשי" של רנמה ומחויבת לפי חוקי השבט שלה להרוג אותו. כשהיא מגיעה לביתם של משפחת טנדו שמפו ורנמה נלחמים ורנמה מנצח, ולפי חוקי השבט שלה היא צריכה להתחתן איתו, מה שמגביר את המתח בינו לבין אקנה. חוץ משמפו ישנן בנות נוספות שמאוהבות ברנמה (בניגוד לרצונו) כגון: אוקיו וקודצ'י קונו (כשאוקיו מאורסת לו).
לוטוס
הלוטוס במדע
עלי צמח הלוטוס (Nelumbo nucifera) כמעט שאינם נרטבים במגע עם מים. תכונה זו נקראת "דחיית מים" או הידרופוביה. יתרה מזו, צמח הלוטוס הוא סופר-הידרופובי, היות שמים שניתזים על העלים סוחפים עימם גרגירי אבק או לכלוך שהצטברו עליהם וכך הם נשארים נקיים תמיד. תכונה זו זכתה לשם "אפקט הלוטוס" וחוקרים מתחום הביומימטיקה בישראל ומחוצה לה בונים בהשראתה משטחים שנשארים יבשים ונקיים.
קישורים חיצוניים
http://הסוד הנקי של הלוטוס - ארגון הביומימיקרי הישראלי
ראנמה חצי
עלילה
לרנמה יש גם מספר גדול של אויבים: טאטוואקי קונו שמאוהב באקנה וברנמה (הנערה) וחושב שרנמה לוקח לו את שתיהן (מה שגורם לו לשנוא את רנמה, ובכך להיקלע לריבים עם אחותו, קודצ'י), ריוגה המשמש לרנמה כאויב/חבר לפי הסיטואציה (הסיבה לאויבו ביניהם היא האהבה הגדולה של ריוגה לאקנה גם בצורתו האנושית וגם בצורת החזיר שלו, "פי צ'אן"), מוס המאוהב בשמפו (האוהבת את רנמה), הפוסאי המאסטר של גנמה ושל סואן טנדו שתמיד מחפש לבני נשים ונשים להטריד (היחידה אשר מצליחה לאזן אותו היא סבתה של שמפו, קולוגן).
חיים חזן (כדורסלן)
ילדותו
חזן נולד וגדל בשכונת שבזי ביפו. החל לשחק במועדון הנוער חסן-בק בשכונת מנשייה ביפו, וניסה להתקבל למכבי תל אביב ללא הצלחה. בהמשך נענה להצעתו של ארז לוסטיג, אחד הכדורסלנים הגדולים של הפועל תל אביב באותה תקופה, להגיע אל מחלקת הנוער של הקבוצה בצפון העיר.
ראנמה חצי
עלילה
רנמה פזיז ולא חכם במיוחד, וזו הסיבה לכל מיני דברי מוזרים ומשונים שתמיד קורים לו וגורמים לו ולאקנה לריב הרבה, ביחד עם הסתבכויות בלא מעט עלילות משעשעות.
חיים חזן (כדורסלן)
שחקן כדורסל
בגיל 17, הצטרף חזן לקבוצה הבוגרת של הפועל תל אביב בעונת 1954/1955. מדובר בעונה השנייה בלבד של הליגה הלאומית בכדורסל, לאחר שהעונה הקודמת הוגדרה כעונה ניסיונית עם שמונה קבוצות בלבד. הפועל תל אביב, שסבלה מעזיבתו של דני ארז, מלך הסלים באותה עונה לאשדות יעקב, סיימה במקום הרביעי, לאחר הפסד ביתי 68:53 למכבי תל אביב שזכתה באליפות שנייה ברציפות. חזן הצעיר השתתף ב-7 משחקים, וקלע בממוצע של 5.3 נקודות למשחק.
בעונה הבאה 1955/1956 לא התקיימו משחקי ליגה עקב סכסוכים באיגוד הכדורסל בישראל, ונערכו משחקי גביע המדינה בלבד. הפועל תל אביב העפילה לגמר נגד היריבה העירונית מכבי. במשחק הדרבי הראשון שאותו אירחה מכבי, הצטיין חזן עם 9 נקודות, והפועל הפסידה בהפרש קטן 49:52. גם בגומלין הפסידה הפועל 56:60, ובכך הפסידה למכבי את הגביע.